Gebed, 'n Gesprek Met God (Sagteband)
Ervaar 'n ware aktiewe gebedslewe deur bloot jou gebedstyl na 'n gesprek te verander.
Gebed word soms gesien as iets waarin jy mooi, ver­hewe ge­loofswoorde moet gebruik om met God te kan praat. Rosalind Rinker wys in Gebed – 'n gesprek met God net mooi die teen­deel is waar en dat jy 'n ware en aktiewe gebedslewe kan hê deur bloot jou gebedstyl te verander.
"Gebed is 'n gesprek tussen twee mense wat mekaar liefhet." Hierdie diepsinnige insig van Rosalind Rinker is die sleutel tot 'n eenvoudige maar kragtige en effektiewe metode om groter vreugde en betekenis aan jou gebeds­lewe te gee. Die hele boek is ge­skoei op die belofte in Matteus 18:19-20 en wys hoe maklik dit is om gespreks­gebed deel van jou gebedslewe te maak. Agter in die boek is daar ook 'n kort afdeling met oordenkings wat jou help om hierdie gebedstyl aan te leer.
Gebed – 'n gesprek met God sal help om nuwe betekenis aan jou gebedslewe te gee en jou toelaat om op 'n persoonlike vlak met God te kommunikeer.
Rosalind Rinker (2 April 1906-11 Januarie 2002) is in New Rockford, Noord-Dakota, VSA, gebore. Tussen 1926 en 1940 het sy as sendeling in China gewerk. Met haar terugkeer na die VSA het sy aan die Asbury College studeer en haar graad in 1945 behaal. Rosalind het verskeie boeke gepubliseer, waaronder Prayer: Conversing with God (1959). Hierdie boek is in 2006 deur Christianity Today aangewys as die mees invloedryke boek vir evangeliste in die afgelope 50 jaar.
Ek het ontdek dat die ware doel van gebed is om ons aandag op God te fokus en ons te laat vergeet van onsself en die indruk wat ons op ander maak.
Die inhoud van hierdie boek is hoofsaaklik outobiografies, want daar is geen ander manier om die intieme ervarings te beskryf waardeur God my gelei het om die ware betekenis van gebed te ontdek nie.
Die titel kon net sowel gewees het Matteus 18:19-20 of As twee of drie saamstem, want die boek is hoofsaaklik gebaseer op die betekenis en inhoud van hierdie twee verse. Ek het vir meer as vyf en twintig jaar van my lewe as Christen